கேள்வி: பிரபுல்லா சாகி - இளமை வாழ்க்கை பற்றி தகவல் சொல்.
பதில்: பிரபுல்லா சந்திர சாகி 1888 டிசம்பர் 10 அன்று இன்றைய வங்காளதேசம் போக்ரா மாவட்டம் பீகாரில் ஜோதெதர் குடும்பத்தில் பிறந்தார். அப்போது அது வங்காள மாகாணம் ஒரு பகுதியாக இருந்தது. இவரது தந்தையின் பெயர் இராஜ்நாராயண் சாகி மற்றும் தாயின் பெயர் சொர்ணமயி தேவி என்பதாகும். போக்ராவில் உள்ள நாமுஜா ஜனதா பிரசாத் ஆங்கிலப் பள்ளியில் தனது கல்வியைத் தொடங்கினார். தனது ஆரம்பக் கல்வியை முடித்த பிறகு தனது அண்ணன் பிரதாப் சந்திர சாகியுடன் இரங்க்பூருக்கு வந்தார். கிழக்கு வங்காள சட்டத்தை மீறிய மாணவர்களின் ஆர்ப்பாட்டத்தில் பங்கேற்றதற்காக 9 ஆம் வகுப்பில் இரங்க்பூர் ஜில்லா பள்ளியிலிருந்து இவர் வெளியேற்றப்பட்டார். பின்னர் இரங்க்பூர் தேசியப் பள்ளியில் சேர்ந்தார். அங்கு புரட்சியாளர்களுடன் தொடர்பு கொண்டு புரட்சிகர தத்துவங்களில் நம்பிக்கை கொண்டவராகவும் பயிற்சியாளராகவும் ஆனார்.
கேள்வி: பிரபுல்லா சாகி - புரட்சிகர நடவடிக்கைகள் என்பது என்ன?
பதில்: பரிந்திர குமார் கோசு பிரபுல்லாவை கொல்கத்தாவிற்கு அழைத்து வந்து யுகாந்தர் இயக்கத்தில் சேர்த்து விட்டார். கிழக்கு வங்காளம் மற்றும் அசாம் ஆகிய புதிய மாகாணங்களின் முதல் துணைநிலை ஆளுநரான சர் ஜோசப் பாம்ப்ஃபில்டே புல்லரைக் கொல்வதே பிரபுல்லாவின் முதல் பணியாக இருந்தது. எனினும், அந்தத் திட்டம் நிறைவேறவில்லை. அடுத்து, பீகாரின் முசாபர்பூர் நீதிமான் கிங்ஸ்போர்டை படுகொலை செய்ய பிரபுல்லாவும், குதிராம் போஸும் தேர்ந்தெடுக்கப்பட்டனர். கிங்ஸ்போர்ட், கொல்கத்தாவின் தலைமை முதன்மை நீதிபதியாக இருந்த முந்தைய பதவிக்காலத்தில், வங்காளத்தின் இளம் அரசியல் தொழிலாளர்கள் மீது கடுமையான மற்றும் கொடூரமான தண்டனைகளை வழங்கியதில் பிரபலமானவரக இருந்தார். இச்செயல் அவரது கொலைக்கான திட்டத்திற்கு வழிவகுத்தது, மேலும் சாக்கி மற்றும் போஸ் தேர்ந்தெடுக்கப்பட்டு இந்த பணியை நிறைவேற்ற முசாபர்பூருக்கு அனுப்பப்பட்டனர். இந்த நடவடிக்கையில் தினேஷ் சந்திர ரே என்ற போலி பெயரை பிரபுலா எடுத்தார்.
கேள்வி: பிரபுல்லா சாகி - தேடுதல் மற்றும் தற்கொலை பற்றி தகவல் சொல்.
பதில்: காவல் ஆய்வாளர் நந்தலால் பேனர்ஜியின் தேடுதல் வேட்டையின்போது பிரபுல்லா தனது சொந்த துப்பாக்கியைப் பயன்படுத்தி தன்னைத்தானே சுட்டு தற்கொலை செய்து கொண்டார். படிமம்:Martyr_Prafulla_Chaki,_Samadhi_ceremony_(front).jpg படிமம்:Martyr_Prafulla_Chaki,_Samadhi_ceremony_(leftside).jpg பின்னர் குதிராம் கைது செய்யப்பட்டு தூக்கிலிடப்பட்டார். இந்த சம்பவத்தைத் தொடர்ந்து, காவல் ஆய்வாளார் நந்தலால் இரண்டு இளம் புரட்சியாளர்களான ஸ்ரீஷ் பால் மற்றும் ராணென் கங்குலி ஆகியோரால் படுகொலை செய்யப்பட்டார்.